**Curling Akadémia**

szakmai programterv

**Mottó**

Az MCSZ az utánpótlás program keretein belül mind szakmailag, mind támogatási rendszerét tekintve elkülönített program megvalósításával kívánja segíteni a tehetséges és ambiciózus fiatalok beintegrálását a versenysportba, azon belül is az élsportba.

**A program célja**

Folyamatosan biztosítani a magyar curlingsport számára olyan utánpótlás csapatok kinevelését, akik a korosztályos világversenyeken a legmagasabb szinten képviselik Hazánkat, idővel pedig beilleszkednek a felnőtt élsport közegébe és ott is meghatározó szerepet töltenek be. Végső cél olimpiai kvalifikáció női, férfi, esetleg mindkét nem csapatai számára 2030-ban, majd ezt követően valamennyi téli olimpián.

**A program alapvető szakmai feltételrendszere**

1. megfelelő létszámú instruktor csapat kialakítása. Ez a program lentebbi részletezése alapján 6 fős állandó oktatói keretet irányoz elő, akik egységes elvárásrendszer alapján képezik az akadémiai program játékosait délelőtti viszonylatban.
2. együttműködő partner oktatási intézmény. Terveink szerint 6 osztályos gimnázium oktatási programjához szeretnénk igazítani az akadémia tematikáját, heti 2\*2 testnevelés óra keretein belül (a program részletezésére lentebb kerül sor).
3. előzetesen jóváhagyott oktatási terv alapján elméleti képzést végző 2-3 fős oktatói csoport.
4. évfolyamonként egy-egy szakedző, akik délutáni idősávban külön edzésterv alapján irányítják az akadémiai osztályból kiválasztásra kerülő csapat(ok) edzésmunkáját.

**Szakmai program**

1. szezon (7. osztály, 16-24 fő)

* heti 2\*2 testnevelés óra a curling csarnokban – gyakorlati foglalkozás egy kijelölt osztály számára
* a képzés alapját a kanadai edzésprogram 1. szezonra vonatkozó szakmai anyaga biztosítja
* curling elmélet oktatása tanintézményi óra keretében heti egy alkalommal
* a további testnevelés órák alkalmával curling-specifikus erősítő, nyújtó feladatok végzése
* az oktatók által meghatározott csapatokban indulás a szezon második felében megrendezésre kerülő utánpótlás versenyen (OB)
* a szezon zárásaként házi bajnokság

1. szezon (8. osztály)

* 3 napos edzőtábor a szezon kezdetén
* heti 2\*2 testnevelés óra a curling csarnokban – gyakorlati foglalkozás, a képzés alapját a kanadai edzésprogram 2. szezonra vonatkozó szakmai anyaga biztosítja
* curling elmélet oktatása tanintézményi óra keretében heti egy alkalommal
* a további testnevelés órák alkalmával curling-specifikus erősítő, nyújtó feladatok végzése
* heti kétszer délutáni edzés egy kiválasztásra kerülő 6-8 fős kerettel
* az oktatók által meghatározott csapatokban indulás a szezon második felében megrendezésre kerülő utánpótlás versenyen (OB)
* szezon közben indulási lehetőség biztosítása hazai bonspiel versenyen
* a szezon zárásaként házi bajnokság (egyéni, csapat)

1. szezon (9. osztály)

* 3 napos edzőtábor a szezon kezdetén
* heti 2\*2 testnevelés óra a curling csarnokban – gyakorlati foglalkozás, a képzés alapját a kanadai edzésprogram 3. szezonra vonatkozó szakmai anyaga biztosítja
* curling elmélet oktatása tanintézményi óra keretében heti egy alkalommal
* a további testnevelés órák alkalmával curling-specifikus erősítő, nyújtó feladatok végzése
* heti kétszer délutáni edzés nemenként 5-6 fős kerettel
* az oktatók által meghatározott csapatokban indulás a szezon második felében megrendezésre kerülő utánpótlás versenyen (OB)
* indulás egy külföldi nemzetközi versenyen (4 napos program, utazás autóbusszal)
* indulás lehetőségének biztosítása különböző hazai bajnokságokban (vegyes csapat, férfi- női csapat, vegyes páros, junior)
* szezon közben indulási lehetőség biztosítása hazai bonspiel versenyeken
* a szezon zárásaként házi bajnokság (egyéni, páros, csapat)

1. szezon (10. osztály)

* 3 napos edzőtábor a szezon kezdetén
* heti 2\*2 testnevelés óra a curling csarnokban
* curling elmélet oktatása tanintézményi óra keretében heti egy alkalommal
* a további testnevelés órák alkalmával curling-specifikus erősítő, nyújtó feladatok végzése
* heti kétszer délutáni edzés nemenként 5-6 fős kerettel
* az oktatók által meghatározott csapatokban indulás a szezon második felében megrendezésre kerülő utánpótlás versenyen (OB)
* indulás két külföldi nemzetközi versenyen (egyik verseny közeli, utazás autóbusszal, a másikra utazás repülőgéppel)
* indulás lehetőségének biztosítása különböző hazai bajnokságokban (vegyes csapat, férfi- női csapat, vegyes páros, junior)
* szezon közben indulási lehetőség biztosítása hazai bonspiel versenyeken
* a szezon zárásaként házi bajnokság különböző kategóriákban (egyéni, páros, csapat)

1. szezon (11. osztály)

* 3 napos edzőtábor a szezon kezdetén
* heti 2\*2 testnevelés óra a curling csarnokban
* curling elmélet oktatása tanintézményi óra keretében heti egy alkalommal
* a további testnevelés órák alkalmával curling-specifikus erősítő, nyújtó feladatok végzése
* heti kétszer délutáni edzés nemenként 5-6 fős kerettel
* heti egyszeri stratégiai foglalkozás délutáni viszonylatban a curlingklub oktatótermében (mérkőzés elemzések, taktika, stratégia)
* az oktatók által meghatározott csapatokban indulás a szezon második felében megrendezésre kerülő utánpótlás versenyen (OB)
* indulás 3 külföldi nemzetközi versenyen
* indulás lehetőségének biztosítása különböző hazai bajnokságokban (vegyes csapat, férfi- női csapat, vegyes páros, junior)
* szezon közben indulási lehetőség biztosítása hazai bonspiel versenyeken
* indulási jog megszerzése esetén részvétel korosztályos világversenyen, illetve az arra felkészítő programban (plusz edzések, edzőtábor, indulás további 3-6 felkészítő versenyen)
* a szezon zárásaként házi bajnokság különböző kategóriákban (egyéni, páros, csapat)

1. szezon (12. osztály)

* 3 napos edzőtábor a szezon kezdetén
* heti 1\*2 testnevelés óra a curling csarnokban
* curling elmélet oktatása tanintézményi óra keretében heti egy alkalommal
* a további testnevelés órák alkalmával curling-specifikus erősítő, nyújtó feladatok végzése
* heti kétszer délutáni edzés nemenként 5-6 fős kerettel
* heti egyszeri stratégiai foglalkozás délutáni viszonylatban a curlingklub oktatótermében (mérkőzés elemzések, taktika, stratégia)
* az oktatók által meghatározott csapatokban indulás a szezon második felében megrendezésre kerülő utánpótlás versenyen (OB)
* 4-5 napos külföldi edzőtábor
* indulás 3 külföldi nemzetközi versenyen
* indulás lehetőségének biztosítása különböző hazai bajnokságokban (vegyes csapat, férfi- női csapat, vegyes páros, junior)
* szezon közben indulási lehetőség biztosítása hazai bonspiel versenyeken
* indulási jog megszerzése esetén részvétel korosztályos világversenyen, illetve az arra felkészítő programban (plusz edzések, edzőtábor, indulás további 3-6 felkészítő versenyen)
* a szezon zárásaként házi bajnokság különböző kategóriákban (egyéni, páros, csapat)

A Magyar Curling Szövetség által elkészített részletes szakmai program javaslat a tanintézmény vezetőségével történt egyeztetést követően nyeri el végleges formáját és minden szezont követően értékelésre, valamint pontosításra kerül.

A Curling Akadémia programjának elválaszthatatlan részét képezik a fenti szakmai program alapján, illetve annak támogatására elkészülő alábbi dokumentumok:

* 20 hetes kanadai oktatóprogram három évfolyamának magyar nyelvű változata
* az iskolai curling elmélet részletes oktatási tematikája 6 évfolyamos bontásban
* pénzügyi terv